bavarian-nlp/barwiki-20250901 huggingface dataset:
Toulouse

Toulouse [] (okz.: "Tolosa", boarisch friara: Tolosn) is a Stod im Siidn vo Frankreich, am Fluss Garonne gleng, 146 m ü. NN. Se is 730 km vo Paris entfernt und duach a Kanaisystem midn Atlantik und am Middlmeea vabundn. Im Stodzentrum lem 458.298 Eihwohna und im Bollungsgebiet 892.115 (2013) – damid is s de viadgresste Stod in Frankreich.
Toulouse is de Haptstod vo da Region Midi-Pyrénées und Vawoitungssitz vom Département Haute-Garonne. Im Middloita wors Haptstod vo da Region Okzitanien. Bis zua Franzesischn Revolution wors offizielle Haptstod vo da historischn Provinz Languedoc.
Gschicht.
Toulouse is untam Nama "Tolose" a wichtige gallische Stod gwen. 106 v. Kr. is vo de Rema eignumma und "Tolosa" (lat.) ghoaßn worn. Se wor seit am 4. Joarhundat Bischofssitz. Von 419 bis 507 wors Hauptstod vom Westgotenreich. Zwischn 781 und 843 is Toulouse Sitz vom Kenigreich vo Aquitanien gwen, danoch is de selbständige Grafschaft Toulouse grindt worn. 1271, noch am Kreizzug genga de Albigenser und noch da Plinderung vo da Stod hods offiziej zua Frankreich ghert, is aba bis 1790 recht unabhängig bliem. Mitte vom 19. Joarhundat hods a grouss s industrielles Woxdum gem. Während am Zwoatn Wejdkriag wors vo 1942 bis 1944 von deitsche Truppn bsetzt und is teiweis zastead worn.
Wiatschofd.
In da Stod gibts Luftfahrt (Airbus)- und Raumfahrtindustrie, Maschinenbau, Eisen- und Textilindustrie und dazua a grouß Handls- und Vakeaszentrum.
Wilsons &amp; Co (Sharrow)

Wilsons &amp; Co (Sharrow) is a fiahrenda Herstella vo Schmei mit Sitz in Sheffield, England.
De Firma is 1737 grindt woan und in nach wia voa im Eigntum vo da Wilson-Famij. Da Grinda woa da Thomas Wilson, wo de Sharrow Mills vom Duke of Norfolk pocht hod und ois Scheern- und Messaschmiedn gnutzt hod. Eascht in da zwoatn Generation, mit Joseph Wilson, hod ma ogfongt Schmei z produzian. Wilsons gheat zu de Wejdmoaktfiahra. Markn: Wilsons of Sharrow (Wilsons of Sharrow Best SP, Wilsons of Sharrow Irish Toast No.21, Wilsons of Sharrow Irish High Toast No.22)
Wilsons &amp; Co (Sharrow) produziat a ois fir de Firma "Fribourg &amp; Treyer", de wo aa zua Wilson Gruppn gheat. De bekannte Firma McChrystal's aus Leicester beziagt seine Hoibfertigwoan vo Wilsons und aromatisiat nua no.
Anandyn Amar

Da Anandyn Amar (mongolisch "Анандын Амар"; aa Agdanbuugiyn Amar; * 1886 im Sum Changal; † um an 27. Juli 1941, vamutli in Moskau) is a mongolischa Politika in da kommunistischn Epochn gwesn.
Da Amar woa vum 21. Fewra 1928 bis zum 27. Aprüi 1930 und nu amoi vum 22. März 1936 bis zum 7. März 1939 da Premierminista vu da Mongolei, dazwischen woar a vum 2. Juli 1934 bis zum 22. März 1936 da President.
Sei zweite Aumtszeid ois Premierminista hod a beendn miaßn, weu eam da Chorloogiin Tschoibalsan bei Parteitog am 7. März 1939 voagwoafn hod, dass a kontrarevoluzionäre Sochn augstöid hod. Desweng is da Amar aa glei aus da Partei außigschmissn woan, sei Aumt üwanumma hod em da Tschoibalsan. Im Juli im söim Joa nu haum de Mongoin in Amar in Tschita in Sibirien de Sowjets üwagem. Am 10. Juli 1941, oiso zwoa Joa drauf, is a vum hechstn sowjetischn Gricht weng Spionasch fia'd Japana zum Tod vauateud woan; waun, wo und wia genau dass a gstoam is waaß ma ned. Aungeblich is a am 27. Juli im 41a-Joa in Moskau hingricht woan, maunche song, ma hod eam aus am Fliega außegschmissn.
Am 25. Jenna 1962 is da Amar rehabilitiad woan, nochdem ma in Stalin seine Moßnauhmen nu amoi genau duachgschaud hod, und sei Mitgliedschoft in da Mongolischn Revoluzionärn Partei is aa wiedaheagstöid woan.
Obtnau

Obtnau (iwerregiónoi: "Obtenau", dt.: "Abtenau") is a Morktgmoand áf 714 m i. A. an Bundeslånd Soizburg an Bezirk Hallein (Ténnengau) in Ésterreich mid 5842 Eihwóner (Stånd: 2018).
Geografie.
D'Gmoah liegg im Låmmertoi im Ténnengau im Soizburger Lånd ebbern 45 km siadlich voh da Stod Soizburg.
Katastroigmoaner.
D'Gmoah gliaderscht sé ad Katastroigmoaner: Morkt, Fieschboch, Loatenhaus, Rigaus, Schorn, Seetroten, Seidégg und Unterberg.
Ortstei.
Obtnau bsteet aa noh aus d'Ortstei: Obtnau, Au, Dejerhóf, Erlfëd, Fieschboch, Gséng, Hóinstoah, Këhóf, Loatenhaus, Lindertoi, Méslberg, Piché, Rigaus, Soifën, Schorn, Schrótten, Seetroten, Seidégg, Stógger, Unterberg, Woogner, Woidhóf, Weegschoad
Huading

Huading (amtli: Hutthurm) is a Moakt im Uiztoi im niedaboarischn Landkroas Bassa.
Geografie.
Geografische Log.
Huading ligt in da Region Doana-Woid estle vo da Uiz. Da Moagt ligt vakeasginstig direkt bei da B und beim Autobahnzuabringa noch Aicha vorm Woid zua A 3 (20 km). Huading bfindt se 12 km närdle vo Bassa, 13 km westle vo Hauzenberg, 14 km siadwestle vo Woidkircha und 22 km siadle vo Freyung. Bis zua Grenzn noch Tschechien bei Philippsreit hans mit da B 12 exakt 40 km.
De Gemarkunga gibts: Hutthurm, München, Prag, Leoprechting.
Gschicht.
D'Ortschoft Huading ka sei Gschicht bies ins Middloita zruckvafoing. Da oide Moagt, vo dem wos scho seitm 11. Joahundat ebbs urkundles gibt, vadankt sei Entstähung und sein fria eisetzadn wirtschoftlichn Aufschwung am Herrn vo Wotzmannsdorf.
Durch d'erschde schriftliche Iabaliafarung aus'm Jo 1075, d'Stiftungsurkundn vo St. Nikola, woaß ma, doss da Ort Huading scho zu dera Zeit a sejbständige Pfoarrei woa.
D'oide Kircha is im Jo 1750 obrennd und is vo Bassaua Künstlan im Barockstil wiada afbaud woan. Da Turmbau vom oidn "Huading", dea wo recht festungsoatig ausschaugd, ned weid weg vom Goidna Steigs, is in seina oidn Form beibhoitn woan und hod in dera iabanummana Form 1483 baud wean derfa. Dahoitn bliem hand zwoa Glockn aus de Jo 1501 und 1520.
As Amt vom Hochstift Bassau is mit'm gräßtn Teil vom hochstiftischen Gebiat 1803 zugunstn vom Ferdinands vo da Toskana säkularisiert woan und is eascht mit de Friednsverträgen vo Brünn und Preßburg 1805 an Bayern gfoin. Im Zuge da Verwoitungsreformen in Bayern entstand mit m'Gmoaedikt vo 1818 de heitige G'meinde.
In da Moarktgemeinde Huading san zum 1. Jenna 1972 d'ehemaligen G'meinden München und Prag eigmeindet worn. In de vergangana Jo hod d'Moarktgemeinde Huading a Aufwärtsentwicklung und damit aa strukturelle Verbessarungen auf an hauffa Bereichen erzuin kinna, so doss si de friaer fast ausschließlich landwirtschaftlich orientierte G'meinde zu am Wirtschafts-, Verwoitungs-, Schui- und Vakeaszentrum entwickelt hod.
De Woch fangt scho guat o

De Woch fangt scho guat o - is a bekannte boarische Rednsoat.
Da Ausdruck stammt vum Mathias Kneißl (1875 - 1902), am legendärn bayerischn Raiba und Voikshejdn.
"De Woch fangt scho guat o" hod da Mathias Kneißl ba da Vakündung vum Todesurtei (Tod durchs Schafott) gsogt. Des is a Ausdruck vo Goignhumor, im woahstn Sinn vom Wort. De Ruah und Glossnheit, de wos da Kneißl noch Zeignaussogn aa ba seina Hirichtung zoagt hod, ibrigens so wia sei Vorbuid da Matthias Klostermayr, hod ganz wesentli zua Legendnbuidung beitrogn, wei des da vum Voik vahosstn Stootsmocht no amoi a Niadalog beibrocht hod. De rigorosn Strofn und effentlichn Hirichtunga worn jo zu dera Zeit vo dena Autoritätn u. a. dazua docht, dena Zuaschauan reiige und jammande Sünda vorzfiahn.
Groussgmoah

Groussgmoah (Houdeitsch åmtlé: "Großgmain") is a Gmoah an Bundeslånd Såizburg, an Bezirk Såizburg-Umgeewung (Flåchgau) in Ésterreich mid 2.600 Eihwóner (2020). D'Gmoah werd as Gebiet drént und herént vah da Stååtsgrenz zwischen Ésterreich und Boarn gnånnt.
Gschicht.
Es bsteet a långe Vabindung mid da Nåchbargmoah Boarisch Gmoah drénten, dé netter glei durch'n Weissbåch drénnd is. Seid'm Jor 1889 werds Florianiféstl voh da Freiwilling Feierwear voh Grouss- und Boarisch Gmoah gmoahsåm ausgrichtt und gfeiert. 
Bolitik.
Da Burgermoaster is da Scheehbuachner Wåst "(Schönbuchner Sebastian)" voh da ÖVP.
Hoiwang

Hoiwáng (deitsch: "Hallwang") is a Gmoand an soizburger Bezirk Soizburg-Umgeewung (Flochgau). Si liegt unmiddelbor am nerdlichen Stodránd voh da Lándeshauptstod Soizburg.
Geógrafie.
Nochbargmoanden.
Nochbargmoanden hand (an Urzoagersinn, áhgfángt an Norn): Seekirer, Eingdorf, Kóbbe, Soizburg, Berghoam und Elixhausen.
Katastroigmoanden.
A poar Teile voh Hoiwáng hand noch Soizburg eihgmoandet, désswéeng is Hoiwáng aar'a oagne Katastroigmoand in Soizburg.
Gschicht.
's heidige Gmoandgebit is dert schoh a'da Jungstoahzeid bsiadelt gwéen. Umaras Jor 1000 is da Ort erstmois ois "Locus Hadinwanc" urkundlich dawéent worn. 1858 is as Vikariat Hoiwáng zua Pforn dahóm worn. 1860 is da Ort an d'Westbáhstrégger mid d'Báhhéf Hoiwáng-Elixhausen und Soizburg-Kasern (ehemois Soizburg-Maria Ploah) áhgschlóssen worn, dé sei'm Joar 2004 voh da Linie S2 (S-Báh Soizburg) bedeant wern.
Bobingen

Bobingen is a Stod sidli vo Augschburg mit 16.955 Leit (2015).
Eihgmoanunga.
Am 1. Juli 1972 san de bis dohi sejbstständign Gmoana Reinhartshausen und Straßberg im Zug vo da Gebietsreform in Bayern eihgliedat worn. Am 1. Juli 1975 san Waldberg und Gebietstei vo da aufglestn Gmoa Kreuzanger dazu kema. Schliaßli san am 1. Mai 1978 Gebietstei vo da Nochboagmoa Wehringen mid domois uma 25 Eihwohna iwanumma worn.
Oscar

Da Oscar (eigntle Academy Award of Merit) is a Fuimpreis. Er wird jeds Jå vo da US-amerikanischen Academy of Motion Picture Arts and Sciences (AMPAS) fia d'bestn Fuim vom Vorjå valiahn, is åba wega da Zualåssungsprozedur bis auf a Boa Ausnahma af d'US-Produktion b'schränkt. D'81. Oscarvaleihung fia s'Fuimjå 2008 håd am 22. Feba 2009 stått g'fundn.
Kategorien.
D'Akademie stêit fia jede Oscarvaleihung neie Regln af und b'hoit se d'Eifiarung neia Kategorien bzw. d'Åbschaffung vo scho existieradn Kategorien vor.
Reguläre Auszeichnungen.
Academy Awards wean jeds Jå in de foigndn Kategorien vagem:
Ehemålige Kategorien.
Kategorien, de nimma zum Programm da Academy Awards g'hean:
B'sondane Auszeichnungen.
De Preise wean zum Teil ned jeds Jå valiahn bzw. nur nåch Bedarf.
Auszeichnungen fia Wissenschaft und Technik.
De Preise wean zum Teil ned jeds Jå valiahn bzw. nur nåch Bedarf.
Oscar/Bester Film

Mid'm Oscar fia'n besten Film wean d'Produzenten vo am Film auszeichnet. In da Regel kênnan drei Personen ois Produzenten vo am Film nominiert wean. Ab da 80. Verleihung as Oscars kênnan unta bestimmtn Umständn mehr ois drei Personen ois Produzenten nominiert wean. Bis 1936 gingan d'Auszeichnungen an d'Produktionsgsêischaft.
"In unten stêhanda Tabêin san d'Filme nåch'm Jå da Verleihung gelistet."
Drexel Ruth

D'Drexel Ruth (* 14. Juli 1930 z Veizhof, Niedabayern; † 26. Feba 2009 z Fejdkira (ba Minga)) woa a boarische Voiksschauspejarin, Charaktadoastejarin und Regisseurin.
De Drexel is z Trostberg an der Oiz im Cheamgau aufgwochsn. De Schauspuiarei hods an da "Otto-Falckenberg-Schui" (Fochakademie fir dorstejende Kunst) z Minga glernt. Ia easchts Engagement hods in de Mingara Kammaspui ghobt.
Veizhof

Veizhof (sog: "Vejzhof") aa Vuishof, amtli: Vilshofen an der Donau is d'gräßte Stod im niedaboarischn Landkroas Bassa. Bis 1972 woas a Kroasstod vom Landkroas Veizhof (aa Vuishof) mid m Autokennzeichn VOF.
Eadkund.
Geografische Log.
Veizhof ligt auf da rechdn Doanaseitn a da Mindung vo de Nemfliss Veiz (aa Vuis), Pfudrach und da Woifa, am Rond vom Boarischn Woid, guade 20 Kilometa flussaufweats vo Bassa. Wenga de Zuafliss a Doana nennd ma d Stod a d "gloane Dreiflissestod", wo d "Dreiflissestod" Bassa ois Voabeid geit. D Noad-Siad-Ausdehnung vom Stodgebiet hand 6 km und d Ost-West-Ausdehnung eba 10 km. D Hähn ibam Meeresspiagl is 308 Meta iba NN.
Nochboagmoana.
Diaged as Stodgebiet grenznd d Gmoana Oambo, Oidaschbo, Beidlschbo, Kinzing, Widoaf, Otnbuag, Hofkiacha und Fiaschtnzei und de kroasfreie Stod Bossa.
Gliedarung vo da Stod.
Gmoateile hand:
Achaueröd, Aichberg, Albersdorf, Alling, Altenöd, Altfalter, Altham, Auhof, Aukiacha, Bacheröd, Bergham, Birkenöd, Blaimberg, Bleiding, Böcklbach, Daxlarn, Dinglreit, Dirnberg, Dobl, Dorf, Dreibuchenmais, Eben, Eben, Eckersberg, Edlpoint, Edt, Eglsöd, Einöd, Einöd, Endfelden, Falkenöd, Fischeröd, Gaisbruck, Giglmörn, Gnaling, Grafenmühl, Großhochleiten, Gruböd, Habernagl, Haid, Haideröd, Haimbuch, Haißenöd, Hartzeitlarn, Hattenham, Hausbach, Hennermais, Hennersreit, Hilgen, Hirnschnell, Hitzling, Hochreit, Hochreut, Hölzlöd, Hördt, Hörgessing, Hösam, Holzhäuser, Holzhub, Huböd, Hundsöd, Kalkberg, Kallöd, Kapfham, Kapping, Kehrwisching, Kollmenzing, Koudwies, Krenn, Kuffing, Langholz, Lenau, Liassing, Lindach, Lindahof, Lindamühl, Mahd, Marterberg, Mattenham, Moahoiz, Mühldorferöd, Mühlham, Oberbuch, Oberreit, Obertal, Oigading, Oikofa, Pfeiferöd, Pfudrachöd, Pickling, Pleckental, Primsdobl, Ratzing, Reifziehberg, Reisach, Reisach, Renneröd, Reut, Reut bei Seestetten, Riegeröd, Sandbach, Schenading, Scheunöd, Schmalhof, Schneideröd, Schullering, Schusteröd, Schwanham, Schweiklberg, Seestetten, Setzenbach, Siegl, Sollasöd, Stinglloh, Straßeröd, Strenn, Sulzbachöd, Thannet, Unterbuch, Unterreit, Untertal, Veizof, Waizenbach, Watzmannsberg, Weg, Weidenhof, Weihaschbo, Wieshof, Wimhof, Wimm, Winklhof, Wirtsholz, Witzling und Zeitlarn.
Bolitik.
Da Stodrod (24 Sitz) setzt se seit da Kommunalwoi vom 16. Meaz 2014 a so zam:
Außadem ghead zum Stodrod a no da easchte Burgamoasta dazua.
Da easchte Burgamoasta is da Florian Gams (SPD), dea wo bei da Kommunalwoi 2014 mid 50.5% bei da Stichwoih sein Vorgänga, an Georg Krenn, bsiegt hod. Davor is da Hans Gschwendtner vo 1990 bis 2008 1. Burgagamoasta vo da Stod gwen.
Hofkirchn (Innschbrugg)

Die Hofkirchn isch a Kirchn in Innschbrugg, glei bei da Altstod. Man kann aa Schwarzmanderkirchn oder Franziskanerkirchn dazua sagn.
Des bsondrige an der Kirchn isch, dass innen drein an Haufn Bronzefigurn aufgstellt sein. Es sein aber nit lei Mander wia da Name sagt, sondern a Weiba.
Gschicht.
Die Kirchn isch augstellt worn, weil si da Kaiser Maximilian I., der si viel in Tirol aufghaltn hat, a eigenes Grabmal gwunschn hat. Er isch aber dann in Wiana Neistadt begrabm worn, und sei Enkele, da Ferdinand I. hat nacha die Kirchn mit am laarn Grabmal as Marmor baun lassn. Rundumadum um des Grabmal sein 28 Bronzefigurn augschtellt worn. Dej Figurn solln seine Familienleit zoagn, sowia s Christntum und seim Anspruch auf de andern Firstnhaiser. An da Kirchn und am Franziskanerkloster, des glei nebnbei liegt, ham se vo 1553 bis 1563 lang baut. Fertig worn isch des Grabmal eascht 1584 untam Erzherzog Ferdinand II. Der hat si aa a Kapelln fia sich und sei Weibaz, die Philippine Welser, baun lassn.
Am 3. November 1655 isch die friagere Keanigin vo Schwedn, die Christina, in der Kirchn katholisch worn.
Wos gibts zum segn.
Es sein amol die 28 Figurn, de ma si anschaugn kann:
Außerdem isch da des Grab vom Freiheitskämpfer Anderl Hofer zu segn, und vo seine Kumpanen Joachim Haspinger und Kajetan Sweth.
Im Netz.
www.hofkirche.at
Oscar/Beste Regie

Mid'm Oscar fia d'Beste Regie wean d'Leistungen da Regisseure vo am Film g'ehrt.
"Filme qualifiziern si jeweils im Foigejå ihra Veröffentlichung fia an Oscar. In unten stehanda Tabêin san d'Preisträger nåch'm Jå da Verleihung g'ordnet."
Wougroaner Aachn

Da Wougroaner Aachn, (aa Kloaouler Bouch, Kloaouler Aachn oder Wagrainer Ache) is a Neemfluss vo da Soizach im Soizburga Lond in Esterraich.
Er fliasst vo Sid nouch Nord duachn Toppmkorsee und em Jaagersee waider zan Ort Wougroa, wo da Bouch in Nom in Wougroaner Aachn (oder aa "Wougroaner Bouch") ändeascht. Boade Formen sand ower in da Oidougssprouch vo d' Aiwooner im Gebrauch, egal wos fir an Ouschnitt da Bouch groud houd. Nouch ner Läng vo ebber 25 km fliassta bai Saiger Hons i. Pg. in d' Soizach.
Oscar/Bester Hauptdarsteller

Mid'm Oscar fia'nbesten Hauptdarsteller san de Leistungen da Hauptdarsteller vo am Film g'ehrt woan.
"Filme qualifizieren si jeweils im Foigejå ihra Veröffentlichung fia'n Oscar. Titanic, veröffentlicht "1997," håd åiso fia d'Oscarverleihung "1998" nominiert wean kinna. In unten stêhanda Tabêin san d'Preisträger nåch'm Jå da Verleihung g'ordnet."
Oscar/Beste Hauptdarstellerin

Mid'm Oscar fia'd beste Hauptdarstellerin wean d'Leistungen da Hauptdarstellerinnen vo am Film g'ehrt.
"Filme qualifizieren si jeweils im Foigejå ihra Veröffentlichung fia'n Oscar. In unten stêhandn Tabêin san d'Preisträger nåchm Jå da Verleihung g'ordnet."
Eastwood Clint

Da Eastwood Clinton jr., gnannt Eastwood Clint (* 31. Mai 1930 in San Francisco, Kalifornien, USA) is a US-amerikanischer Produzent, Fuimregisseur, Komponist, Politiker und Schauspeja.
Ois woatkorga Westan- und Actionhêid hod a jozehntelang zu de wêidweid erfoigreichstn Stars ghead. Da Clint Eastwood is a renommiada Fuimregisseur und Fuimproduzent und hod 1992 und 2004 an Oscar fia d'beste Regie griagt. Dazua is a ois Produzent vo de jeweilign Fuim mim Oscar fia'n bestn Fuim auszeichnet woan.
Led Zeppelin (Album)

 
Led Zeppelin is as Debutoibum vo da britischen Rockband, de wo genauaso hoaßt und guit ois Meilnstoa in da Gschicht vo da Rockmuse. S'is im Oktoba 1968 in de Olympic Studios in London aufgnumma und produziert woan und am 12. Jenna 1969 aussa kemma.
Mied dem Oibum hod se Led Zeppelin a grouße Fangmeinde vor oim in de USA und in Groußbritannien gmocht.
Auf'm Cover sigt ma d'Hindenburg-Katastrophn.
Listn vo de Liadl.
Da Robert Plant hod bei da Komposition miedgmocht, is oba wega Vadrogsschwierigkeitn in da Auflistung ned dawähnt woan. Da Jake Holmes, der wo Autor vo "Dazed and Confused" is, is aa ned gnennd woan.
Erwähnenswertes.
Da Titel "How Many More Times" is in vakiazta Form vo Danzig covert woan.
Blautopf

Da Blautopf is a Karstquelln. Er liagt am Sidostrand vo da Schwäbischn Alb in da Stod Blaubeuren. Des is in da Nach vo Ulm. Sei Wassa kimmt aus da Blauhöhle und fliaßt in den Fluß Blau, der nachad in Ulm in d'Donau mündt. Da trichterförmige Quelltopf is guade 21 Meta diaf. Des Wassa hod sei blaue Farb, weis voiständig mit Koik gsättigt is.
Geologischs.
Da Blautopf is in Deitschland de zwoatgreaßte Quelln, nua aus'm Aachtopf sprudlt mehra Wossa. Im Mittl kemman 2000 Lita Wossa in da Sekund aus'm Blautopf. S'hängt aba recht stark vo de Niederschläg ob. S' kenna a bis zua 32.000 Lita in da Sekund wern.
Des Wossa kimmt aus am großn Einzugsgebiet in da schwäbischn Alb. Wei des ois a Karstlandschaft is, vasickert da Reng sofort in unzählige Spoidn und Höhln. Desweng gibts auf da Alb a koana Seen oda Bachal. Des Wossa kimmt dann eascht wiada in Quelln wia am Blautopf ans Liacht.
Gschichtn.
Friara hom se d'Leid vazejd, da Blautopf häd sei Farb, wei jedn Dog jemand a Fassl Tintn neischüttn dad. Aussadem homs gmoant, das a unendlich diaf war. A Nixn soi imma wiada des Blei klaut hom, mit dem de Leid vasuacht hom de Diafn auszumlotn. Auf de Gschicht gehd a da foignde schwäbische Zungenbrecha zruck:
"Glei bei Blaubeira leit a Kletzle Blei -"
"´s leit a Kletzle Blei glei bei Blaubeira "
Taucharei.
1880 hod da easchte Helmtaucha im Blautopf taucht. Aba eascht 1957 is a Taucha ganz obi kemma. Brühmt is da Blautopf vor allm durch de Dokumentarfilme vom Hasenmayer Jochn worn. Der is vom Grund vom Blautopf aus mehrare Kilometer weid in de Blauhölle neigschwumma. Weis Höllntaucha eh recht gfährlich is und am Blautopf durch de starke Stremung eascht recht, is zu mehrare a tödliche Unfälle kemma. Deszweng hod de Gmeinde Blaubeuren in de 80er Jahr as Taucha fia'd Allgemeinheit vabotn.
Sainte-Croix-See

Da Sainte-Croix-See (Frånzésisch: "Lac de Sainte-Croix", Okzitanisch "Lac de Santa-Crotz", bóarische Iwersétzung: "Heiligkreizsee") is a Stausee z' Frånkreich, der a' da Grénz vah d' Departements Alpes-de-Haute-Provence und Var gleeng is.
D' Afstauung vam Verdon is ob 1973 dafóigg, wóbei da sei'm Jor 1971 bfindliche Sainte-Croix-Staudåmm erscht 1974 ferdig gstejd worn is. Da Stausee bdéckt epper a Flächen vah 21,8 km² ba ner maximoin Tiaffm vah etwoa 90 Meeter und bis zuaram Wosserinhoid vah epper 761 Millionen m³. Er is noch'm Lac de Serre-Ponçon da zwoatgreessde Stausee vah Frånkreich.
Afgrund vam Afbau vah da Staumauer bzw. da Afstauung vam See, is a Derferl ywerflutt worn, nämlich Les Salles-sur-Verdon, dés 400 Meeter vam oiden Derfé wiader afbaud worn is. Ban Afstauh is aa a historische rémische Bruck an Stausee vasunker, dé mid neih Béng 'n Verdon ywerspånnd hod.
Da Stausee, der vuroim za da Energiedazeigung und Wosservasorgung gnytzd werd, is a beliabbs turistischs Zie. Booden und Serfen is dalaabt, eemsó 's Beforn mid Seegel- und Elektróbóten. An Summer daglångs Wosser an See ågnéme Boodetémparaturn. D' Stränd am See han haptsächlé Kias- óder stoanige Naturstränd.
Da Zuafluss Verdon durchfliasst znaagst oane vah d' tiaffsten Schluchten vah Eirópa, d' Verdonschlucht, bevurer am westlichen Énd unmittelbor an See eihé fliasst.
A

A is da easchte Buachstob vom lateinischn und vo vui andane Oifabet'. Des "A" wead in de vaschienen Weata untaschiedlich ausgsprocha, voa oim im Boarischn Sprochram.
Heakunft.
Des vamuatle vo de egyptischn Hieroglyphn beeiflusste proto-semitische Oifabet zoagt an Oxnkopf ois Buidzoachn. Do draus is a Buachstom entstandn. De Phenizia hom den Buachstom Aleph, Ox, gnennt. Im 9. Joarhundat v. Kr. hod se des Zoachn ziemli vaändat. De Heandln vom Oxn san nua no stilisiat ois Strich noch rechts odeit worn. Des Aleph wor bei de Phenizia scho an easchta Steji im Oifabet. De Hebräer und andane hom des so iwanumma (Aleph), aa im Arabischn gibts mitm Alif an Vawandtn. De Phenizia hom des Aleph fian Knacklaut vawendt, ned fia Vokala "a".
De Griachn hom des Phenizische Oifabet iwanomma, hom awa des Zoachn vom Aleph im Lauf vo da Zeid um 90 Grad draht und homs Alpha gnennt. Ab ebban am 8. Jhd. v. Kr. hod se des liegade Alpha duachgsetzt. Wei de Griachn fian Knacklaut koa oagnas Zoachn braucht hom, statt dessn oans fia oan vo eanane vuin Vokale, homs eam in Lautweat [a] gem.
Schmitt Martin

Da Schmitt Martin (* 29. Jenna 1978 in Villingen-Schwenningen) is a ehemaliger deitscha Schispringa. Ea hod fian Skiclub Furtwangen agfanga. Seine und am Sven Hannawald seine Erfoig ham as Schispringa zeitweis zu oana vo de populärstn Spoatoatn in Deitschland gmocht.
Am 31. Jenna 2014 is a vom aktivn Spoat zrucktretn.
Alemannisch

Alemannisch nennt ma de Dialekte, wo im Sidwestn vum deitschen Sprochraum gredt wern. Alemannisch wird vo uma 10 Milliona Menschn gsprocha. In da Schweiz nennt mas Schweizerdeitsch, in Frankreich hoaßts Elsässisch oda Elsässadeitsch; im Obabadischn und z Vorarlberg gibts vaschiedane Sejbstbezeichnunga, wia z. B. Markgräflarisch, Kaisastiahlarisch, Luschtenauerisch usw. In da Sprochwissnschoft zäjt aa s Schwäbische zum Alemannischen. Vui Leid nennan den Lach ois Grenz'n vom Boarischen zum Alemmanischen.
Da Nam Alemannisch.
Da Nama Alemannisch is eascht in da Neizeid vum Johann Peter Hebel eigfiaht worn. In seim Buach „Allemannische Gedichte“ (1803) schreibt a:
„Der Dialekt, in welchem diese Gedichte verfasst sind, mag ihre Benennung rechtfertigen. Er herrscht im Winkel des Rheins zwischen dem Frickthal und ehemaligen Sundgau, und weiterhin in mancherlei Abwandlungen bis an die Vogesen und Alpen und über den Schwarzwald hin, in einem großen Teil von Schwaben.“
Karlsruhe

Karlsruhe, boarisch Koarlsruah, is a deitsche Großstod. Mid umara 300.000 Eihwohna is s de zwoatgressde Stod in Bodn-Wiattmbeag. 
Es is de Haptstod vom Regiarungsbeziak Karlsruhe und vom Landkroas Karlsruhe und sejm a kroasfreie Stod.
Karlsruhe is anno 1715 vom heitign Stodtei Durlach aus ois barocke Planstod grindt worn und wor Hapt- und Residenzstod vom ehemoling Land Bodn. 
Geografie.
Karlsruhe liegd zwischn om Rhein und om Schwoarzwoid.
S'Stodgebied vo Karlsruhe hod 173,46 Quadratkilometa.